CELEX: C2007/199/38
Language: mt
Date: 2007-08-25 00:00:00
Title: Kawża C-314/07: Rikors imressaq fis- 6 ta' Lulju 2007 — Il-Kummissjoni tal-Komunitajiet Ewropej vs Ir-Repubblika Portugiża

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/24
            
         Rikors imressaq fis-6 ta' Lulju 2007 — Il-Kummissjoni tal-Komunitajiet Ewropej vs Ir-Repubblika Portugiża
   (Kawża C-314/07)
   (2007/C 199/38)
   Lingwa tal-kawża: Il-Portugiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: G. Rozet u P. Costa de Oliveira, aġenti)
   
      Konvenuta: Ir-Repubblika Portugiża
   Talbiet
   
               —
            
            
               tiddikjara li meta r-Repubblika Portugiża stabbiliet, għall-klassifikazzjoni tal-kandidati fil-kompetizzjonijiet esterni għall-għalliema tar-Região Autónoma dos Açores, priorità favur il-kandidati li jaqgħu taħt l-Artikolu 25(7)(a) tar-Regolamenti dwar il-kompetizzjonijiet approvati bid-Digriet Leġiżlattiv Reġjonali Nru 27/2003/A, tad-9 ta' Ġunju 2003, hija naqset milli twettaq l-obbligi imposti fuqha bl-Artikolu 39 KE u bl-Artikolu 3(1) tar-Regolament tal-Kunsill (KEE) Nru 1612/68 (1), tal-15 ta' Ottubru 1968, dwar il-libertà tal-moviment għall-ħaddiema fi ħdan il-Komunità;
            
         
               —
            
            
               tordna lir-Repubblika Portugiza tbati l-ispejjeż.
            
         Motivi u argumenti prinċipali
   Il-kriterji ta' priorità, stabbiliti mill-Artikolu 25(7) tad-Digriet Leġiżlattiv Reġjonali Nru 27/2003/A, tad-9 ta' Ġunju 2003, għall-klassifikazzjoni tal-kandidati sabiex jiġu nnominati membri tal-persunal ta' l-iskejjel u taż-żona pedagoġika tar-Região Autónoma dos Açores għal perijdou ta' mhux inqas minn tliet snin, iwasslu għal forma ta' diskriminazzjoni bbażata fuq in-nazzjonalità, li tmur kontra d-dispożizzjonijiet Komunitarji dwar il-moviment liberu tal-ħaddiema, indipendentement mill-fatt li japplikaw ukoll għaċ-ċittadini Portugużi li joqogħdu f'partijiet oħra tal-pajjiż. Il-kunċett ta' diskriminazzjoni jinkludi mhux biss id-diskriminazzjonijiet manifesti bbażati fuq in-nazzjonalità, izda wkoll il-forom kollha li, permezz ta' l-applikazzjoni ta' kriterji ta' distinzjoni oħrajn, effettivament iwasslu għall-istess riżultat.
   Il-Kummissjoni tikkunsidra li l-argument imressaq mill-awtoritajiet Portugiżi, li jgħid li l-eżistenza ta' rabta tal-kandidat mar-Região Autónoma dos Açores tista' tindika x-xewqa ta' dan il-kandidat li jibqa' fir-Região, ma tistax tiġi kkunsidrata bħala fatt oġġettiv li jiġġustifika r-restrizzjoni tan-nomina tal-kandidati għall-kompetizzjonijiet esterni in kwistjoni.
   
      (1)  ĠU L 257, p. 2.